ரஃபி அகமது கித்வாய்
{{Infobox officeholder
 |name=ரஃபி அகமது கித்வாய்
 |birth_date= 1884 பிப்ரவரி 18
 |death_date= 1954 அக்டோபர் 24 (வயது 60)
 |birth_place= [[பாராபங்கி மாவட்டம்]], [[உத்தரப் பிரதேசம்]], வட மேற்கு மாகாணங்கள், [[பிரித்தானிய இந்தியாவின் மாகாணங்களும், ஆட்சிப் பகுதிகளும்]]
 |death_place=[[தில்லி]], [[இந்தியா]]
 |image=Rafi Ahmed Kidwai 1969 stamp of India.jpg
 | image_size=245px
 | caption = இந்திய அஞ்சல் முத்திரையில் கித்வாய், 1969
 |education = [[அலிகர் முஸ்லிம் பல்கலைக்கழகம்]]
 |movement=[[இந்திய விடுதலை இயக்கம்]]
 |organization=[[இந்திய தேசிய காங்கிரசு]]
 }}
 '''ரஃபி அகமது கித்வாய் (Rafi Ahmed Kidwai)'''1884 (பிறப்பு:பிப்ரவரி 18 - இறப்பு 1954 அக்டோபர் 24) ஒரு அரசியல்வாதி, ஒரு இந்திய சுதந்திர ஆர்வலர் மற்றும் ஒரு சோசலிசவாதியுமாவார். சில சமயங்களில் இவர் ஒரு இஸ்லாமிய சோசலிசவாதி என்று வர்ணிக்கப்பட்டார். இவர்  வட இந்தியாவில் உள்ள ஐக்கிய மாகாணத்திலிருந்த [[பாராபங்கி மாவட்டம்|பாராபங்கி மாவட்டத்தைச்]] சேர்ந்தவராவார். (இப்போதைய [[உத்தரப் பிரதேசம்|உத்தரப் பிரதேசம்)]].
 
 == ஆரம்ப கால வாழ்க்கை ==
 ரஃபி அகமது பாராபங்கி [[பாராபங்கி மாவட்டம்|மாவட்டத்தில்]] (இப்போது [[உத்தரப் பிரதேசம்|உத்தரபிரதேசம்]] ) மசௌலி என்ற கிராமத்தில் பிறந்தார். இரபிக்கு கம்யூனிச ஆர்வலரும், [[மாநிலங்களவை|மாநிலங்களவை உறுப்பினருமான]] எழுத்தாளர் அனிசு கித்வாயை மணந்த சாபி உட்பட நான்கு இளைய சகோதரர்கள் இருந்தனர்.
 
 == சுதந்திரத்திற்கு முந்தைய அரசியல் ==
 [[அலிகர்|அலிகரில்]] உள்ள முகம்மது ஆங்கிலோ-ஓரியண்டல் கல்லூரியில் படித்த பிறகு, கித்வாய் [[கிலாபத் இயக்கம்]] மூலம் அரசியலில் நுழைந்தார். 1926 தேர்தலில், இவர் [[அயோத்தி இராச்சியம்|அயோத்தி]] நகரிலிருந்து [[சுயாட்சிக் கட்சி]] வேட்பாளராக [[பிரித்தானிய இந்தியாவின் மத்தியச் சட்டமன்றம்|மத்திய சட்டமன்றத்திற்கு]] தேர்ந்தெடுக்கப்பட்டார். சட்டமன்றத்தில் சுயாட்சிக் கட்சியின் தலைமை அதிகாரி ஆனார். கித்வாயின் அரசியல் புத்திசாலித்தனம் சர்ச்சைக்குரிய விஷயங்களில் கட்சியில் ஒற்றுமையை நிலைநாட்ட உதவியது. 1929 இல், கித்வாய் சட்டமன்றத்தில் சுயாட்சிக் கட்சியின் செயலாளராக தேர்ந்தெடுக்கப்பட்டார். [[மோதிலால் நேரு]] மீது இவருக்கு மிகுந்த ஈடுபாடு இருந்தது. [[இந்திய தேசிய காங்கிரசு]] 1929 திசம்பர் 19 அன்று [[முழு தன்னாட்சி சாற்றல்|பூரண சுயாட்சி]] கோரிக்கையை விடுத்தது. [[மோகன்தாசு கரம்சந்த் காந்தி|மகாத்மா காந்தி]] 1930 சனவரியில் [[உப்புச் சத்தியாகிரகம்|ஒத்துழையாமை இயக்கத்தை]] தொடங்கினார். 1940 சனவரியில், காங்கிரசு செயற்குழுவின் பூரண சுயாட்சித் தீர்மானத்திற்கு ஆதரவளிக்கும்ம் விதமாக கித்வாய் [[பிரித்தானிய இந்தியாவின் மத்தியச் சட்டமன்றம்|மத்திய சட்டமன்றத்தில்]] இருந்து ராஜினாமா செய்துவிட்டு, சட்ட மீறல் இயக்கத்தில் ஈடுபட்டார் .
 
 [[இந்திய அரசுச் சட்டம், 1935|இந்திய அரசு சட்டம் 1935]] நிறைவேற்றப்பட்ட பின்னர், இவர் [[இந்திய தேசிய காங்கிரசு|இந்திய தேசிய காங்கிரசில்]] ஒரு பதவியை வகித்தார்.
 
 1937ஆம் ஆண்டில், மாகாண சுயாட்சி திட்டத்தின் கீழ் [[ஐக்கிய ஆக்ரா மற்றும் அயோத்தி மாகாணம்|ஐக்கிய மாகாணங்களான ஆக்ரா மற்றும் அயோத்தியில்]] (உத்தரப் பிரதேசம்) [[கோவிந்த் வல்லப் பந்த்|கோவிந்த் வல்லப் பந்தின்]] அமைச்சரவையில் கித்வாய் வருவாய் மற்றும் சிறைகளுக்கான அமைச்சரானார். உத்தரப் பிரதேசம் இவரது தலைமையின் கீழ், [[ஜமீந்தார்|ஜமீந்தாரி]] முறையை ஒழித்த முதல் மாகாணமாக ஆனது. 1946 ஏப்ரலில் இவர் உத்தரப் பிரதேசத்தின் உள்துறை அமைச்சரானார்.
 
 == சுதந்திரத்திற்கு பிந்தைய அரசியல் ==
 [[இந்தியப் பிரதமர்|இந்தியாவின்]] முதல் [[இந்தியப் பிரதமர்|பிரதமரான]] [[ஜவகர்லால் நேரு|ஜவகர்லால் நேருவின்]] முக்கிய கூட்டாளியாக கித்வாய் இருந்தார். 1947 இல் பிரிட்டிசு அரசிடமிருந்து இந்தியா சுதந்திரம் பெற்ற பிறகு, கித்வாய் இந்தியாவின் முதல் தகவல் தொடர்பு அமைச்சரானார். (கித்வாய் மற்றும் [[அபுல் கலாம் ஆசாத்]]  ஆகிய இருவரும் நேருவின் மத்திய அமைச்சரவையில் இருந்த இரு முஸ்லிம்கள் ஆவர். )
 
 1952 முதல் பொதுத் தேர்தல்களுக்குப் பிறகு, கித்வாய் பக்ரைச் தொகுதியிலிருந்து தேர்ந்தெடுக்கப்பட்டார். நாட்டில் உணவு பற்றாக்குறை இருந்த நேரத்தில் உணவு மற்றும் வேளாண்மைத் துறையை நேரு கித்வாயிடம் ஒப்படைத்தார்.
 
 == இறப்பு ==
 கித்வாய் 1954 அக்டோபர் 24 அன்று தில்லியில் இறந்தார். ஒரு பொதுக்கூட்டத்தில் உரை நிகழ்த்தும்போது [[ஈழை நோய்|ஆஸ்துமா]] தாக்குதலால அவதுற்றவந்த இவருக்கு இதய செயலிழப்பு ஏற்பட்டது . இவரது சொந்த ஊரில் முகலாய பாணியிலான கல்லறையால் மூடப்பட்டு அடக்கம் செய்யப்பட்டார்.
 
 வரலாற்றாசிரியர் பால் பிராசின் கூற்றுப்படி, &quot;காங்கிரசு இயக்கங்களுக்கும் தேர்தல்களுக்கும் பெருமளவில்நிதி திரட்டி அனைவருக்கும்  விநியோகித்த இவர் கடனில் இறந்தார். தனது சொந்த கிராமத்தில் பாழடைந்த ஒரு வீட்டை மட்டுமே விட்டுவிட்டுச் சென்றார்.&quot;
 
 == நினைவு ==
 விவசாய துறையில் இந்திய ஆராய்ச்சியாளர்களை அங்கீகரிப்பதற்காக 1956 ஆம் ஆண்டில் இந்திய வேளாண் [[இந்திய வேளாண் ஆராய்ச்சிக் குழுமம்|ஆராய்ச்சி குழுமம்]] இரபி அகமது கித்வாய் விருது உருவாக்கப்பட்டது. இரண்டாண்டுக்கு ஒருமுறை விருதுகள் வழங்கப்படுகின்றன. மேலும் பதக்கங்கள் மற்றும் குறிப்புகள் மற்றும் ரொக்கப் பரிசும் வழங்கப்படுகிறது.&lt;ref&gt;{{Cite web|url=http://www.icar.org.in/merits.html|title=Merits &amp; Awards|publisher=icar.org.in|archive-url=https://web.archive.org/web/20080603012010/http://www.icar.org.in/merits.html|archive-date=3 June 2008|access-date=2008-09-03}}&lt;/ref&gt;
 
 2011 நவம்பரில், காசியாபாத்தில் உள்ள அஞ்சல் துறை பணியாளர்கள் கல்லூரிக்கு இரபி அகமது கித்வாய் தேசிய அஞ்சல் அகாதமி என்று பெயரிடப்பட்டது.&lt;ref&gt;A. Kumaraswamy (31 October 2011) [https://web.archive.org/web/20120103121837/http://www.indiapost.gov.in/Pdf/No.2-04-2009-Trg_31-10-2011.pdf rename of the Postal Staff College India]. Ministry of Communications &amp; IT, Government of India.&lt;/ref&gt; [[கொல்கத்தா|கொல்கத்தாவில்]] இவரது பெயரில் ஒரு தெருவும்,&lt;ref&gt;{{Cite web|url=http://www.kolkata.yellowpages.co.in/locality/rafi+ahmed+kidwai+road|title=Kolkata Yellow Pages|access-date=13 December 2011}}&lt;/ref&gt; மும்பை, இந்திரா நகர், லக்னோ மற்றும் புது தில்லி, கிருசி பவன், கார்தோய் மாவட்டத்தில் உள்ள கல்லூரி போன்றவைகளுக்கும் இவரது பெயரிடப்பட்டது.  
 
 இந்திய [[இந்திய நாடாளுமன்றம்|நாடாளுமன்றத்தில்]] ஒரு அறையில் கித்வாயின் உருவப்படம் உள்ளது.&lt;ref&gt;[https://web.archive.org/web/20180324065731/http://rajyasabha.nic.in/rsnew/picture_gallery/ra_kidwai_6.asp Rafi Ahmed Kidwai]. rajyasabha.nic.in.&lt;/ref&gt;
 
 கர்நாடக மாநிலத் தலைநகர் பெங்களூருவில் அமைந்துள்ள புற்றுநோய் மருத்துவ மற்றும் ஆராய்ச்சி நிலையத்திற்கு 
 இவரது நினைவாக [[கித்வாய் நினைவு புற்றுநோய் நிலையம்]] எனப் பெயரிடப்பட்டது. வளாக நிலத்தின் 20 ஏக்கர் மற்றும் கதிரியக்க சிகிச்சை இயந்திரத்திற்கு ரூ .100,000 நன்கொடை அளிப்பதில் இவர் முக்கிய பங்கு வகித்தார் 
 
 == குறிப்புகள் ==
 {{Reflist}}
 == மேலும் படிக்க ==
 * M. Bassien, ed., ''Who's who in legislature, 1'' (1953)
 * M. Weiner, ''Party politics in India: the development of a multi-party system'' (1957)
 * P. N. Chopra, ''Rafi Ahmad Kidwai: his life and work'' (1960)
 * S. Sunder and S. Shyam, ''Political life of Pandit Govind Ballabh Pant, 1: 1887–1945'' (1960)
 * Sampurnanand, ''Memories and reflections'' (1962)
 * A. P. Jain, ''Rafi Ahmad Kidwai: a memoir of his life and times'' (1965)
 * P. R. Brass, ''Factional politics in an Indian state: the Congress Party in Uttar Pradesh'' (1966)
 * S. Gopal, ''Jawaharlal Nehru: a biography, 2: 1947–1956'' (1979)
 * V. Menon, ''From movement to government: the Congress in the United Provinces, 1937–42'' (2003)
 * M. Hasan, ''From pluralism to separatism: qasbas in colonial Awadh'' (2004)
 
 == வெளி இணைப்புகள் ==
 {{Commons category|Rafi Ahmed Kidwai}}
 * [http://rrtd.nic.in/rafiahmedkidwai.html Biography from the Government of India's Ministry of Information]
 
 [[பகுப்பு:1894 பிறப்புகள்]]
 [[பகுப்பு:1954 இறப்புகள்]]
 [[பகுப்பு:1ஆவது மக்களவை உறுப்பினர்கள்]]